Előterjesztés Zalakaros Város Önkormányzat Képviselőtestülete 2023. március 31-én tartandó ülésére
Tárgy: 	Egészségház mozgáskorlátozott WC átalakításához forrás biztosítása
Az előterjesztést készítette: Bognár Ottó Péter településüzemeltetési, hatósági és közbiztonsági referens

Tisztelt Képviselőtestület!

A TOP-4.1.1-15-ZA1-2019-00044 azonosító számú projekt keretében megvalósult „Komplex alapellátási intézet létrehozása Zalakaroson” című beruházás támogatói (Magyar Államkincstár) általi ellenőrzése során megállapításra került, hogy a rehabilitációs szakmérnök által előírt akadálymentes WC átalakítására nem került sor. Ennek pótlásához szükséges intézkedések megtételére 2023. március 31-ig kaptunk haladékot.
Tekintettel arra, hogy az Egészségház védőnői WC-jében történt csőtörés okozta károk helyreállítása miatt a kivitelezőnek az épületben amúgy is vannak építési feladatai, tőlük kértünk ajánlatot az átalakítási munkákra.
Az ajánlatot mellékelem.
A Magyar Államkincstár felé történő rendezés érdekében szükséges az Egészségház mozgáskorlátozott WC átalakításához forrást biztosítani.

Határozati javaslat:
A Képviselőtestület
1. az Egészségház mozgáskorlátozott WC átalakítása érdekében elfogadja a kivitelező, Vektorbau Invest Kft. 1.598.413, - Ft + 431.572, - Ft Áfa, mindösszesen 2.029.985, - Ft összegű ajánlatát.
2. a pénzügyi fedezetet Zalakaros Város Önkormányzat 2023. évi költségvetésének általános tartaléka terhére biztosítja.
3. felhatalmazza a polgármestert a Vállalkozói szerződés aláírására.

Határidő: azonnal
Felelős:    Novák Ferenc polgármester

Zalakaros, 2023. március 29.
								Novák Ferenc
								polgármester  
